Minister vaar uit na hof teen Caster beslis | Maroela Media
Semenya het haar stryd teen die Internasionale Vereniging vir Atletiekfederasies (IAAF) se reëls oor testosteroonvlakke Dinsdag finaal verloor toe die Switserse federale hooggeregshof haar appèl teen die beslissing van die Internasionale Hof vir Sportarbitrasie (CAS) van die hand gewys het.
Mthethwa het gesê die hooggeregshof se beslissing is "jammer en aanstootlik vir die fundamentele menseregte van vroulike hiperandrogene atlete".
"Ons sal as die regering van 'n demokratiese Suid-Afrika, 'n land wat bekend is vir sy tradisie om basiese menseregte te bevorder en te beskerm, saam met Atletiek SA die beslissing bestudeer en verskillende opsies en maniere tot ons beskikking oorweeg in ons kollektiewe veldtog om hierdie onreg te beveg," het Mthethwa gesê.
Wêreldatletiek het egter die uitspraak verwelkom en gesê die regulasies is 'n wettige en proporsionele manier om die reg van alle vroue-atlete te beskerm om op regverdige en sinvolle voorwaardes aan sport deel te neem.
Maroela Media het vroeër berig die CAS het in Mei verlede jaar teen Semenya beslis in 'n regsgeding om IAAF se nuwe reëls oor testosteroonvlakke in die liggaam te betwis. Die CAS het albei versoeke vir arbitrasie in die verband van die hand gewys.
Die IAAF se nuwe reëls bepaal dat vroue met hoë testosteroonvlakke medikasie moet gebruik om hul testosteroonvlakke te verlaag voordat hulle aan die 400 m, 400 m-hekkies, 800 m, 1 500 m en die myl mag deelneem.
Semenya het op Twitter op die nuus gereageer. "Ek het hierdie stryd lank gelede gewen. Gaan terug na my prestasies, dan sal jy verstaan. Deure kan toe wees, maar nie gesluit nie," het die atleet ná die beslissing getwiet.
Man vas vir seksuele aanranding van bejaarde vroue
Asseblief, gaan vertel jou stories vir Julia's. Hy sal jou dalk glo.
'n land wat bekend is vir sy tradisie om basiese menseregte te bevorder en te beskerm? Praat hy van dieselfde Suid Afrika waarin ek woon?
My neef het vandat hy ek die skool uit is lang hare gehad – die 70″s. As ek nou praat van lang hare dan het die tot 'n poniestert gegroei. Hy is vandag 68, die hare is grys maar die poniestert is nog al die jare daar. Was net afgesny toe hy mag toe is. Nou die vraag wat die familie altyd laggend gevra het as hulle gaan kuier het was "manlik of vroulik?" En ek los die maar daar…..
Julius, sal jy met caster uitgaan?
Julius: "He's not that kind of woman"
En nou dink nathi hy is groter as die IAAF en hy gaan hulle vertel wat om te doen? Word wakker nathi-nar, hulle is nie suid-afrikaans dat jy enige mag oor hulle het nie. Bly eerder net doodstil en maak vrede met die reels wat daar gestel is voor jy nog al ons atlete uitgeskop kry.